
RUGĂCIUNILE PENTRU ALŢII ŞI SOBORNICITATEA BISERICII* 

RUGACIUNIUE PENTRU VII 

Sobornicitatea e opusul singurătăţii ; e unirea interioară a membrilor 
Bisericii într-un întreg, ceea ce are ca urmare că în întreg se reflectă 
calităţile şi viaţa tuturor şi fiecare reflectă calităţile şi viaţa. întregului. 
Sobornicitatea îşi are o analogie în raportul dintre organismul în a cărui 
unitate se armonizează totalitatea celulelor componente cu viaţa lor şi 
■dintre celulele care reflectă fiecare în parte calităţile specifice ale orga- 
nismului ca întreg. Fiecare parte componentă se explică şi există prinl 
întreg şi întregul se susţine prin legătura tainică ce le uneşte pe toate. \ 
Legătura aceasta este mai mult decît un asentiment al părţilor ,• totuşi J 
întregul nu e în afara părţilor sau fără părţi. 

Sobornicitatea nu se manifestă numai în susţinerea comună a cre- 
dinţei, a cultului şi a organizării Bisericii, ci susţine şi reprezintă însăşi 
viaţa Bisericii şi a fiecărui membru al ei. Ea e opera iubirii neîntrerupte*? 
ce domneşte în Biserică şi al cărui izvor ultim este Hristos cu DuhulJ 
Sfînt care iradiază din El. 

Iar iubirea are forme de dialog, de comunicare între persoane. Sobor- 
nicitatea se manifestă deci ca o comunicare între persoane. Chiar cînd 
o persoană e singură în aparenţă, ea este într-o comunicare cu altele, 
prin răspunderea ce-o trăieşte pentru acelea, prin preocuparea de ele, 
prin voinţa de a le ajuta într-un fel sau altul. Iar acelea se folosesc de 
preocuparea respectivei persoane de ele, chiar dacă nu au o cunoştinţă 
despre aceasta. 

In comunicarea aceasta un rol important îl are rugăciunea fiecărei 
persoane pentru celelalte. Persoana care se roagă este în dialog, în 
comunicare cu cea pentru care se roagă, este în exerciţiul unei răspun- 
deri pentru aceea. Cînd două persoane se roagă una pentru alta, amîn- 
două se află în exerciţiul răspunderii uneia pentru alta. Iar răspunderea 
e o formă a iubirii între persoanele care au lipsă una de alta. Cînd numai 
una din persoane se roagă pentru alta, ultima nu se află în acest exer- 
ciţiu al răspunderii şi nu sesizează în mod conştient exerciţiul răspun- 
derii celeilalte pentru ea. Dar pînă la urmă are un folos din rugăciunea 
celei dintîi. în orice caz, nu există rugăciune fără răspundere, iar în 
răspundere o persoană experiază legătura în care se află cu cealaltă, 
legătură care nu depinde nici _de voinţa sa, nici de voinţa celeilalte, 
ci de-structura dialogică imprimată în fiecare persoană, iar în Biserică 

. . • Comentariu pe marginea scrierii Sfîntului loan Damaschin. De iis qui in Ude dormierunt. 
P.O.. XCV, 247-278. -.--.. 

.Dar nu numai în rugăciune vine la expresie legătura dialogică între 
pefsoane, sau. răspunderea uneia* pentru alta, ci şi în fapta uneia în 
favorul celeilalte. Oamenii în starea lor naturală simt şi ei că prin faptele 
lor de întrajutorare împlinesc obligaţiile unor răspunderi ale unuia 
pentru altul, răspunderi mai presus de voia lor. Dar membrii Bisericii: 
ştiu că răspunderea aceasta este pusă asupra lor de Dumnezeu şi că de 
ea se achită nu numai prin fapte, ci şi prin rugăciune ; ei mai ştiu căr 
fără exerciţiul acestei răspunderi se prăbuşesc într-un fel de existenţă- 
golită de conţinut şi de putere, într-o existenţă a coşmarului, a nepu- 
tinţei, în acest fel de existenţă de umbră chinuită cade nu numai cel 
neajutat de celălalt, dar şi cel ce nu ajută. Căci cel ce nu rămîne în 
legătura dialogului cu celălalt, prin răspunsul la apelul lui, cade el însuşi 
în golul singurătăţii, adică al unei existenţe fantasmagorice, de coşmar. 

Din viaţa Sfîntului Pahomie se spune că odată el a visat că membrii 
uneia din mînăstirile conduse de el se aflau într-o peşteră, legaţi între 
ei într-un şir, prin faptul că fiecare ţinea de mînă pe altul şi tot şirul, 
avînd în frunte pe stareţ, înainta spre o deschizătură în care se vedea 
lumina de afară. Alţi oameni alergau continuu de colo pînă colo, prin 
întunericul peşterii, ascultînd cînd de un glas, cînd de altul, care striga : 
«aici e lumina!» Alte şiruri mai mici se învîrteau continuu în jurul 
unei coloane, fără să înainteze spre lumina de afară. 

Imaginea se potriveşte legăturii soborniceşti dintre membrii Bisericii 
în general. Ei se susţin unii pe alţii, avînd în frunte pe preoţii şi ierarhii 
Bisericii, toţi împreună inaintînd spre lumina împărăţiei veşnice, avînd 
încă de pe pămînt o oarecare arvună a ei. îndată ce unul se rupe din 
lanţ şi rămîne de unul singur, sau se încadrează într-uir grup mic ce 
se mişcă în jurul vreunei căpetenii de caracter personal, rătăceşte 
într-un întuneric fără ieşire, într-o neînţelegere a sensului existenţei 
şi al scopului ei. 

Cine susţine pe alţii, se susţine pe sine prin cei pe care-i susţine ; 
cine dă putere, primeşte putere. Sfîntul Ioan Damaschin spune : «Precum 
cel ce voieşte să ungă cu mir sau cu alt untdelemn pe un bolnav se 
împărtăşeşte întîi el de ungere şi apoi unge pe cel bolnav, tot aşa cel 
ce lucrează pentru mîntuirea aproapelui, întîi se foloseşte pe sine şi 
apoi pe aproapele» 2 . 

Se poate spune că fapta prin care cineva ajută şi susţine pe alţii 
e prilejul sau mijlocul prin care Dumnezeu îl susţine şi-1 ajută pe el' 
însuşi • e efortul care, mobilizînd energiile cuiva, e semnul prezenţei 
energiei divine, comunicată spre folosul celui ce face acest efort şi 
spre al celui în favorul căruia îl face. Cine vrea să facă efortul în folosul 



1. Sf. Ciril din Alexandria. Dialogi de S. Trinitate; -i, P.G., LXXV, 696 D— 697 A: «Prefacerea- 
naturii noastie divizate şi egoiste în- natura Bisericii, adică reunirea persoanei noastre umane cu- 
Hristos şi cu semenul nostru în natura cea una a Bisericii devine unul din temeiurile pentru ru- . 
gaciunea noastră pentru toţi oamenii şi în special pentru decedaţi, a credinţei noastre în valoa- . 
rea rugăciunilor sfinţilor şi a botezului copiilor pentru credinţa părinţilor spirituali (a naşilor)». 

2. Sfîntul loan Damaschin, De iis qui in Ude dormierunt, P.G. XCV. 269, D. 

- : f ăŞexfeREsfv e victima unui scurtcircuit spiritual ; cel ce nu vrea să. 
lumineze! .pe, alţii, nu se 'luminează " nici pe sine; Mai precis,' cine* nu 
primeşte lumina şi" energia lui Dumnezeu, ca să o transmită mai departe,, 
nu o primeşte nici pentru sine, căci acela, opunîridu-se "pornirii de pro- 
pagare generoasă' a iubirii lui Dumnezeu, se opune efectului ei chiar- 
în persoana proprie. Nevrînd să se facă mediii de propagare generoasă 
a acestei iubiri, neîncălzindu-se el însuşi de pornirea generoasă a iubirii 
divine, nu numai că' nu o transmite mai departe, dar nu-i ,dă putinţa 
să-şi producă efectul deplin nici în sine însuşi. 

Iar dispoziţia lui de a primi şi de a transmite cu generozitate ajuto- 
rul divin se arată în rugăciunea şi fapta lui pentru alţii. De aceea spune- 
Sfîntul Ioan Damaschin : «Căci Domnul cel de oameni iubitor voieşte 
să i se ceară şi să împartă cele cerute spre mîntuirea făpturilor Sale şi 
mai ales atunci se înduplecă cu totul ; nu cînd cineva luptă numai pentru 
sufletul său, ci cînd face aceasta pentru aproapele» 3 . Sau tot Sfîntul 
Ioan Damaschin spune : «Cine împartă şi dă, se bucură şi se înveseleşte- 
mai mult decît cel ce primeşte, şi-şi procură cea mai mare mîntuire» 

Răspunderea^ faţă de aproapele, hrănită de răspunderea faţă de Dum- 
nezelrr^mj5ToruI care dă forţă rugăciunii şi faptei pentru alţii. Căci ea 
ţine fiinţa onîuTuT legată dialogic simultan de Dumnezeu şi de semenii 
proprii. Apelul ce-1 face un credincios către altul : «Roagă-te pentru 
mine, frate (sau părinte) !» e manifestarea conştiinţei lui că depinde 
simultan de Dumnezeu şi de aproapele. Dar e şi un apel la răspunderea 
aceluia în faţa lui Dumnezeu, însă la o răspundere în care se include 
răspunderea pentru semenii lui şi în speţă pentru cel ce face apel la 
el. Prin acest apel trezeşte răspunderea îndoită a aceluia : faţă de Dum- 
nezeu şi faţă de cel care face apelul ; îl trezeşte pe acela la conştiinţa 
legăturii dialogice în care se află cu Dumnezeu şi cu aproapele care face 
apelul. în acest sens, chiar cel ce face apelul pentru cineva îi dă prilejul 
aceluia să se trezească. Dialogul constă din apelul unuia şi din răspunsul 
oarecum necesar al celuilalt. Apelului trebuie să-i urmeze răspunsul. 
Dar apelul: «Roagă-te pentru mine, frate (sau părinte)!» porneşte din 
conştiinţa răspunsului ce trebuie să -l dea celălalt, simultan, lui Dum- 
nezeu şi celui ce face apelul. 

Dar orice credincios nu apelează numai la rugăciunea celuilalt, ci 
se roagă el însuşi pentru acela. Se angajează el însuşi să se roage, cînd' 
apelează la rugăciunea celuilalt; sau cel la care se face apelul pentru- 
rugăciune adresează şi el, la-rîndul său, un apel celui dintîi să se roage- 
pentru el Iui Dumnezeu. 

Astfel amîndoi se simt răspunzători simultan în faţa lui Dumnezeu 
unul pentru altul. Amîndoi sînt legaţi de Dumnezeu şi unul de altul prin 
răspunsul ce trebuie să-1 dea fiecare lui Dumnezeu pentru celălalt.. 
Apelul reciproc la rugăciune trezeşte legătura lor dialogică cu- Dum- 
nezeu şi întreolaltă, ca fiinţe răspunzătoare faţă de Dumnezeu şi între- 
olaltă. Legătura între credincioşi este o legătură în Dumnezeu şi invers : 
legătura unui credincios cu Dumnezeu este o legătură cu ceilalţi. Cine? 

3. Ibidgp, col. 252 C . 4. Ibidem, Col. 26S A. ' 

însuşi, cerîndu-i rugăciunea pentru altul, se arată preocupat şi de acela„ 
ba mai mult, a şi început să lucreze Ia ajutorarea spirituală a acelora, 
incluzînd în dialdgul Său cu cel căruia îi' cere rugăciunea; şi pe cel 
pentru care o cere, sau în preocuparea Sa îndreptată spre cel care are* 
lipsă de rugăciune şi pe cel căruia îi cere rugăciune. : . - 

Dacă ne rugăm şi nor ca Dumnezeu «să pomenească» pe cei ador- 
miţi, aceasta nu înseamnă că noi avem iniţiativa în pomenirea acelora, 
ci că Dumnezeu are lipsă şi de răspunsul nostru şi de răspunsul celor 
decedaţi, înviorat de răspunsul nostru, la preocuparea lui Dumnezeu 
de ei, pentru ca 'această preocupare a Lrui să dureze veşnic şi să" fie' 
cit mai eficientă. Iar răspunsul nostru e dat prin rugăciunea noastră 
către Dumnezeu, ca Dumnezeu să-i pomenească pe cei de care El se- 
preocupă. Numai aşa pomenirea lui Dumnezeu îi ţine pe aceia vii în 
veci, pentru că numai aşa se menţine dialogul adevărat între El şi ei, 
Tăspunzînd şi aceia o dată cu noi, sau în urma răspunsului nostru, la 
preocuparea lui Dumnezeu de ei. Dumnezeu îi uită dacă ei îl uită, ceea 
ce înseamnă că uităm noi înşine să ne rugăm pentru ei şi să înviorăm 
prin aceasta răspunsul lor la preocuparea lui Dumnezeu de ei. 

In orice caz, pomenirea lui Dumnezeu are puterea să ţină vii spiri- 
tual în vecii vecilor pe cei ce răspund acestei pomeniri. Noi nu avem 
puterea aceasta, pentru că cu cit clipa despărţirii celor decedaţi de noi 
lunecă mai mult în trecut, amintirea lor slăbeşte în noi şi cu aceasta 
şi puterea noastră de a-i ţine în legătură cu noi şi deci vii. Numai pentru 
şi prin Dumnezeu ei rămîn mereu prezenţi şi deci vii, pentru că pentru 
El nu există trecut. Amintirea noastră n-are puterea să învingă trecutul 
şi deci să menţină legătura cu cei adormiţi, cum are Durrinezeu. Noi 
numai rămînînd în legătură dialogică cu Dumnezeu rămînem şi în legă- 
tură dialogică neslăbită cu ei. Numai conştiinţa răspunderii noastre 
pentru ei în faţa lui Dumnezeu ne ţine trează amintirea lor. Numai dacă 
Dumnezeu ne trimite în suflet preocuparea Sa de ei, adică numai dacă 
El nu uită să-şi amintească de ei, făcîndu-ne să o simţim aceasta şi noi 
în conştiinţa noastră, putem păstra şi noi vie amintirea lor. Rugîndu-ne 
lui Dumnezeu ca să-şi amintească de cei adormiţi, ne ajutăm şi nouă 
ca să păstrăm cit mai mult şi mai neştearsă amintirea lor. 
- — Cine îşi aminteşte de cineva îl ajută să rămînă viu. Cu atît mai 
mult îl ajută amintirea lui Dumnezeu. Pentru ael lovit de amnezie totală 
sau parţială, toate persoanele sau anumite persoane se scufundă în 
neant. Aceasta înseamnă că persoana 'lovită de amnezie nu le mai dă 
nici un ajutor să existe ; persoanele uitate pierd un sprijin, pierd un 
rost al existenţei lor, o semnificaţie a acestei existenţe. Şi dacă toate- 
persoanele umane ar fi lovite de amnezie în legătură cu o anumită per- ' 
soană, aceea şi-ar pierde orice rost, orice semnificaţie, orice interes al' 
existenţei ei. Ea s-ar scufunda spiritual într-un fel de pustiu chinuitor. 
Iar odată moartă trupeşte, ar intra definitiv în această pustietate chinui- 
toare şi fără sens. Acest efect îl are cu atît mai mult uitarea lui Dum- 
nezeu pentru un om care nu răspunde preocupării lui Dumnezeu de el. 
La această voluntară amnezie divină se adaugă amnezia voluntară a 
persoanelor umane care. n-an primit niciodată un răspuns pozitiv de- 




RUGACIVNILE PENTRU ALŢII. Şf S0B0RNIC1TATEA BISERICII ' 35 'H| 

' laPjjjg^pana respectivă. PersoanaYespectivă, căzîhd din dialogul cu Dum- 
■ riezeuşi cu semenii; a căzut din realitate în golul fantasmagoric, fără. 

conţinut şi fără' sens, care constituie!; un chiri negrăit. ■.--';■ 
. — '•;■■ Cîrid cerem Jui Dumnezeii «veşnica pomenire» pentru cineva, cerem 
să fie pomenit de Dumnezeu şf în prezent,- cum va fi pomenit în eter- 
V iritate,' deci să-1' ţină neîncetat viu. Dacă am cere ca Dumnezeu să-I 
pomenească numai de la judecata din urmă mai departe, ar însemna • 
că Dumnezeu îl are uitat pentru o vreme, iar după aceea iarăşi îşi va 
aduce aminte de el. Noi nu cerem lui Dumnezeu nici să-şi aducă a- 
minte cîteodată de acela, ci să-1 aibă neîntrerupt în amintire, în vecii 
vecilor (oîiovîa ■») jiv^firj. * 

: — Dar dialogul nostru cu Dumnezeu pentru semenul nostru decedat, 
deci şi cu el, se susţine nu numai prin pomenirea în rugăciuni, ci şi 
prin pomenirea cu faptele, în special v cu faptele de milostenie. Prin 
acestea intercalăm şi pe alţi oameni în acest dialog. Adică îl pomenim 
în relaţie cu alţii şi-i facem şi pe aceia să-1 pomenească. Iar această 
pomenire a celui decedat de către noi, care săvîrşim fapte de milostenie 
în numele lui, şi de cei care beneficiază de aceste fapte, e un dialog 
nu numai între noi şi aceia, ci şi un răspuns dat apelului celui decedat 
şi lui Dumnezeu pentru el. Această lărgire a dialogului se realizează 
de altfel şi prin rugăciuni. Călugării în mînăstire se scoală cu ore 
înainte de începerea sfintei liturghii şi pomenesc zeci de mii de -credin- 
cioşi adormiţi, pentru care li s-a cerut să facă aceasta, «pentru că fiecare 
din cei adormiţi aşteaptă o uşurare prin această pomenire?. Iar rudele 
celui adormit dau cîte o haină pentru cel adormit, pentru că acela e 
gol şi aşteaptă haina aceasta. Nu numai rudele pomenesc pe cel adormit, 
ci cer aceasta şi preoţilor şi celor cărora le dau pentru el vreun lucru, 
pentru ca să fie atraşi cit mai mulţi în acest dialog cu cel adormit şi 
cu Dumnezeu pentru el. Toţi aceştia vorbesc între ei despre cel adormit 
şi cu el şi cu Dumnezeu. Sobornicitatea Bisericii nu se limitează numai 
la relaţiile între cei vii, ci şi la cele între ei şi cei adormiţi. 

Avîndu-i pe cei adormiţi în legătură dialogică cu noi, cînd cerem 
altora să-i pomenească şi cînd săvîrşim fapte de milostenie pentru ei, 
ei înşişi cer prin noi într-un anumit fel această pomenire şi ne pre- 
sează la săvîrşirea acestor fapte. Nu numai noi săvîrşim fapte pe care 
n-au avut ei timp, sau n-au fost în dispoziţia de a le împlini cît au trăit 
pe pămînt, ci oarecum ei înşişi participă la săvîrşirea lor prin noi, prin 
presiunea ce-o exercită aşteptarea sau apelul lor asupra noastră. Sfîntul 
Ioan Damaschin spune că Dumnezeu «le socoteşte ca fapte ale lor» "'. 
Iar întrucît toate faptele bune se săvîrşesc din îndemnul lui Dumnezeu, , 
căruia îi răspundem prin ele, faptele pentru cei adormiţi sînt săvîrşite 
şi ele şi de Dumnezeu, întrucît noi le săvîrşim răspunzînd apelului lui 
Dumnezeu' de a le săvîrşi. Iar prin aceste fapte îi atragem şi pe cei | 
către care le săvîrşim să intre pentru cei adormiţi în dialogul rugă- 
ciunii cu Dumnezeu, pentru a completa ce n-au făcut aceia cît au trăit. 

7. Ibidem, col. 253 C. \ 

De aceea Sfîntul Ioan Gură de Aur vorbeşte de un testament pe 
care-1 lasă cel ce moare nu numai rudelor, ci şi săracilor şi lui Dum-; 
nezeu însuşi, ca să. facă aceştia ceea ce n-a apucat el să facă :. «Scrie 
în testamentul tău "ca moştenitor, pe lîngă copii şi rudenii, şi pe Stăpîriul. 
Să aibă deci hîrtia numele Stăpânului, să nu fie lipsită de pomenirea 
săracului» 8 . '.".■.:■■■,"■ ' . \ - : ; ' ■ ■ ■ 

Dumnezeu aşteaptă de la toţi oamenii să facă bine, pentru ca toţi 
să devină buni, împlinindu-şi această datorie faţă de Dumnezeu şi toţi 
să se facă buni prin binele ce li se face. Dacă unii au lipsit de la 
această datorie, binele pe care nu l-au făcut ei trebuie să-1 facă pentru 
" ei alţii, pentru ca să nu rămînă nici un bine voit de Dumnezeu nefăcut 
în lume şi pentru ca omenirea în general să progreseze spre stadiul 
de bunătate urmărit de El. Dacă mulţi oameni n-au putut deveni bum, 
pentru că n-au fost mişcaţi la aceasta de cei ce trebuiau să le facă bine, 
ei trebuie să fie mişcaţi spre bunătate de alţii şi în numele celor ce au- 
neglijat această datorie a lor. 

Dialogul desăvîrşitor trebuie să cuprindă deplin pe toţi cei credin- 
cioşi, pe toţi membrii Bisericii, pe toţi cei ce sînt într-o oarecare măsură 
în Hristos, deci şi pe cei decedaţi. 

Prin faptele de milostenie cîştigă nu numai cei adormiţi, ci si cei 
ce le fac pentru ei şi cei cărora li se fac. Ele se fac «pentru ca şi cei 
decedaţi să se folosească de bunătatea lui Dumnezeu şi iubirea de fraţi 
să crească şi nădejdea în înviere să sporească şi rugăciunea către Dum- 
nezeu să se întărească şi contribuţiile pentru locaşurile lui Dumnezeu 
să se înmulţească printr-o mai mare căldură şi facerea de bine către 
cei săraci să se extindă» 9 . 

De aceea Dumnezeu nu uită de nici o faptă bună făcută celorlalţi. 
«Căci Dumnezeu nu este nedrept ca să uite lucrul vostru şi dragostea 
voastră pe care aţi arătat-o pentru numele Lui, slujind altădată şi slujind . 
r şi astăzi sfinţilor» (Evr. VI, 10). Dumnezeu nu uită nici o faptă bună 
' făcută altora pentru că toate se înscriu într-o linie de progres al omenirii 
spre un stadiu superior de bunătate. Nu uită, pentru că prin toate 
credincioşii răspund lui Dumnezeu pentru darurile ce le-au primit, răs- 
punzîndu-i în primul rînd Lui prin însuşirea şi înmulţirea bunătăţii Lui 
arătată lor prin darurile ce li le-a dat. Iar neuitînd, întoarce darurile 
Sale iarăşi însutit înmulţite celor ce-i întorc darurile acordate prin trans- 
miterea Jor către alţii. Cine 1 , făcînd ceva pentru alţii nu se simte prins 
într-un avînt întraripat al întrecerii în dăruire şi bunătate cu aceia ! 
Dumnezeu e însetat să vadă darurile Sale transmise de la om la 
om, spune Sfîntul Ioan Damaschin, adică să vadă bunătatea Sa înmul- 
ţindu-se între oameni prin aderenţa lor la ea şi prin străduinţa lor : 
«Căci după aceasta însetează, aceasta o voieşte şi o cere şi o doreşte 
Domnul, cel mai presus de bunătate, ca nu cumva să rămînă cineva 
lipsit de darurile sale dumnezeieşti» 10 . Sau : «Căci aceasta mulţumeşte 
şi bucură pe milostivul Dumnezeu, ca să se grăbească fiecare spre ajuto 7 
rărea aproapelui. Aceasta o voieşte şi o doreşte Milostivul, ca toţi să 

8. Ibidem, col. 269 — (Citat de Sfîntul loan Damaschln>. ■ 

9. Ibidem. col. 269. 10. Ibidem, col. 26a D. ' . ' ' 

! facem bine unii altora, cit şi după moarte» ". Voieşte să fim într-un 
aialog al faptelor între noi şi prin aceasta să răspundem tui unul pentru 
r altul. Nu e vorba deci de o înmulţire a binelui îritr-uh mod' abstract, 
v. ci de o înmulţire a dragostei între persoanele concrete. Cei ce fac bine 
în viaţa aceasta riu vor vedea: binele făcut de ei ca '6 entitate abstractă, 
ci în recunoştinţa cu care ei vor fi întîrnpihaţi de cei cărora le-au 
făcut binele. Cu recunoştinţa aceasta ei vor întîmpina şi pe cei decedaţi 
cei cărora li s-a făcut bine în numele lor. De asemenea, cei ce au făcut 
fapte rele nu le vor vedea printr-o contemplare abstractă, ci în mus- 
trarea cu care îi vor întîmpina cei cărora ei le-au făcut. Căci pe toţi 
îi vom vedea şi-i vom recunoaşte la judecata din urmă, cu urmele fap- 
telor noastre în ei şi cu răspunsul lor de recunoştinţă sau de mustrare 
la faptele noastre. Faptele noastre ni se vor face vădite din ei. Ii vom 
vedea şi îi vom recunoaşte chiar pe cei asupra cărora s-au repercutat 
indirect faptele noastre bune sau rele. «Să nu socotească cineva că nu 
va recunoaşte niciunul pe niciunul la acea înfricoşată judecată şi adu- 
nare. Fiecare va recunoaşte pe aproapele lui, nu după chipul trupului, 
ci după privirea pătrunzătoare a sufletului» 12 . Iar Sfîntul Ioan Gură de 
Aur zice : «Nu vom cunoaşte numai pe cunoscuţi acolo, ci vom privi 
şi pe cei care n-au ajuns niciodată Ja vederea noastră» 13 . Sfîntul Vasile 
cel Mare zice şi el : «Stînd de jur împrejurul tău, cei nedreptăţiţi de 
tine vor striga către tine, căci oriunde ţi-ai întoarce ochii vei vedea 
chipurile faptelor tale rele. Aici orfanii, dincolo văduvele, acolo săracii 
doborîţi de tine, slujitorii pe care i-ai •azvîrlit, vecinii pe care i-ai 
.supărat» 14 . 

Din toate părţile toţi îi vor scoate celui ce a făcut rele la supra- 
faţa conştiinţei toate relele făcute, toate refuzurile de dialoguri frăţeşti 
şi motivele pentru care de acum va fi lăsat într-o însingurare înspăi- 
mîntătoare şi definitivă. Apoi va urma însăşi această părăsire totală 
şi definitivă de către toţi ,• tăcerea şi singurătatea eternă îl vor încon- 
jura ; va urma ieşirea lui din orice dialog pentru totdeauna. Nu va mai 
putea apela la nimeni, nu va mai avea ocazie să răspundă nimănui. Nici 
o urmă de comuniune nu va mai fi posibilă cu nimeni. Se va cufunda 
«în întunericul cel mai dinafară». 

Pînă s-a mişcat între oamenii care ryi-1 cunoaşteau, a mai putut 
înjgheba cîte un dialog cu cineva, pentru că nu i se cunoştea de toţi 
mîrşăvia. Acum cade în singurătatea părăsirii şi uitării de către toţi, 
în extrema opusă a sobornicităţii. în aceasta constă iadul. Pînă sînt 
oamenii pe pămînt e un tîrg unde îşi poate procura fiecare mîntuirea, 
unul dînd, altul primind în vederea ei, rugăciuni şi fapte bune, deci 
prin apeluri şi răspunsuri, într-un vast şi multiplu dialog purtat între 
mulţi oameni şi între ei şi Dumnezeu, dînd şi primind nu numai oamenii 
între ei, ci şi Dumnezeu. «Terminîndu-se tîrgul, nu mai este negustorie 
de bunuri. Căci unde mai sînt atunci săracii ? Unde liturghisitorii ? Unde 
psalmodiile ? Unde facerile de bine ? Pentru că înainte de ceasul acela 
ne putem ajuta unul pe altul şi putem oferi iubitorului de* suflet Dum- 
■ r * 

• . 11. Ibidem, col. 361 C. ' 12. Ibidem, col. 276 A.—* 13. Ibidem, col. 276 B. 

14. Ibidem. col. 276 C 

nezeu manifestările iubirii de fraţi. Căci primeşte completările' lipsuri- 
lor făcute celor ce au plecat pe neaşteptate şi nepregătiţi şi le socoteşte 
ca faptele lor» 15 . '.'.' '.'... .."■'■■'■■''•'. '"." 

. Lumea ne e dată în faza de constru cţie mor ală si sp irituala,: rţt 
sîntem pe pămînt, pentru ca să participăm toţi la această construire. 
Cine a plecat de aici nu mai poate participa la construirea ei decît prin 
meşterii şi lucrătorii de pe pămînt. Iar după judecată din urmă, nu mai 
poate participa nici unul. Căci totul e terminat. Nu mai avem inegalităţi 
•de nivelat, nedreptăţi de îndreptat, frăţietate de realizat. Acolo ne bucu- 
răm de fericirea perfectei comuniuni. Dar se bucură numai cei ce au 
participat direct sau indirect în lucrările de pe şantier. 

Cel mai mare ajutor le vine însă celor adormiţi de la pomenirea 
lor în legătură cu jertfa lui Hristos la Sfînta Liturghie. «Tălmăcitorii şi 
-martorii oculari ai Cuvîntului, ucenicii şi Apostolii Mîntuitorului care 
au cucerit pămîntul de jur împrejur au rînduit să se facă în legătură 
cu înfricoşatele, preacuratele şi de viaţă făcătoarele Taine, pomenirea 
credincioşilor adormiţi» 1G . 

Sfîntul Chirii al Alexandriei a evidenţiat pe larg faptul că noi nu 
putem intra la Tatăl decît în stare de jertfă curată, dar noi nu ne putem 
transforma în starea de jertfă, curată decît avînd în noi pe Hristos, 
singura jertfă curată sau asumîndu-ne Hristos cel jertfit în Sine. Pe 
lîngă aceea, la liturghie toată comunitatea sau toată Biserica se aduce 
pe sine în Hristos jertfă curată Tatălui, toată se predă Tatălui, răs- 
punzînd desăyîrşit la apelul Lui la iubire şi împlinind scopul dialogului 
cu Tatăl. 

Căci ea îşi însuşeşte răspunsul lui Hristos, adică predarea Lui, sau 
Hristos uneşte răspunsul, adică predarea ei cu răspunsul sau predarea 
Sa. Dar comunitatea unită cu Hristos are legaţi de ea în dialogul amin- 
tirii şi pe cei adormiţi ai ei ,• şi-L roagă şi prin cuvinte pe Hristos, în 
dialogul ei cu El, să-i primească şi pe ei, prin amintire, în legătură cu 
El şi să-i ofere Tatălui sau să-i unească cu Tatăl prin dialogul predării 
Sale Tatălui. 

Dacă tot dialogul nostru cu Tatăl, sau tot răspunsul nostru bine 
primit la apelul Tatălui, în dialogul cu Tatăl, sau toată predarea noastră 
Tatălui, prin rugăciune şi fapte de autodepăşire, primeşte puterea numai 
din puterea jertfei sau a predării desăvîrşite a lui Hristos, evident că 
şi atragerea celor adormiţi ai noştri în acest act de predare Tatălui se 
datoreşte tot lui Hristos. Căci dacă El s-a adus jertfă pentru toţi, ca 
toţi să poată fi aduşi jertfă în El, puterea jertfei Lui nu se opreşte la 
cei aflători încă în viaţa terestră, ci se întinde la toţi cei ce au sfîrşit 
viaţa prin credinţă, în dialog cu El şi cu cei credincioşi ,• se întinde atît j 
prin ea însăşi cît şi prin ceilalţi credincioşi. Hristos cu jertfa Lui, ce se j 
oferă neîncetat pentru toţi,ţinîndu-i pe toţi în legătură cu Sine în dialo- 
gul aducerii la Tatăl cu Sine, e izvorul sobornicităţii Bisericii. 



15. lbldcm, col. 254 C. '16. Ibidem, col. 219 C. 

